Document ID: 31997R2600

NEUVOSTON ASETUS (EY) N:o 2600/97,
annettu 19 päivänä joulukuuta 1997,
laivanrakennusteollisuudelle myönnettävästä tuesta annetun neuvoston asetuksen (EY) N:o 3094/95 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 92 artiklan 3 kohdan c alakohdan, 94 artiklan ja 113 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo, että
Taloudellisen yhteistyön ja kehityksen järjestössä (OECD) Euroopan yhteisön ja eräiden kolmansien maiden välillä tehty sopimus tavanomaisten kilpailuedellytysten noudattamisesta kaupallisessa laivanrakennus- ja korjausteollisuudessa (2) ei ole vielä tullut voimaan,
sen vuoksi laivanrakennusteollisuudelle myönnettävästä tuesta 22 päivänä joulukuuta 1995 annettu neuvoston asetus N:o 3094/95 (3) ei ole vielä tullut voimaan,
asetuksen (EY) N:o 3094/95 10 artiklan mukaisesti laivanrakennusteollisuudelle myönnettävästä tuesta 21 päivänä joulukuuta 1990 annetun neuvoston direktiivin 90/684/ETY (4) sääntöjä noudatetaan väliaikaisesti, kunnes OECD:n sopimus tulee voimaan ja enintään 31 päivään joulukuuta 1997 asti,
koska OECD:n sopimuksen voimaantulosta on edelleen epävarmuutta, ja koska voimaantulo voi siirtyä 31 päivän joulukuuta 1997 jälkeen, neuvoston on toteutettava tarvittavat toimenpiteet odotettaessa laivanrakennusteollisuudelle annettavaa tukea koskevaa mahdollista uutta järjestelyä koskevia päätöksiä, ja
tämän vuoksi asetusta (EY) N:o 3094/95 on muutettava,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 3094/95 10 artiklan kolmas alakohta seuraavasti:
"Kyseisen sopimuksen voimaantulon viivästyessä sovelletaan direktiivin 90/684/ETY asiaa koskevia säännöksiä, kunnes sopimus tulee voimaan ja enintään 31 päivään joulukuuta 1998 saakka."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1997.

Labels: 13
1
19
4